Държавен вестник, бр. 99, 2025 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  99
различни цели), макети, инструменти и други нагледни материали, видео и учебни видеофилми, 
екран за прожектиране, мултимедия, компютър, дидактически средства за обучение и специа­
лизиран софтуер.
Обучението по теория на професията се осъществява в кабинети по: Анатомия и физиология, 
Пчеларство, Микробиология, Патологична анатомия и физиология, Фармакология, Акушерство 
и гинекология, Хирургия и ортопедия, Инфекциозни болести, Ветеринарно-санитарна експер­
тиза на продукти от животински произход, Вътрешни незаразни болести, Паразитология и др.
5.2.	Изисквания към учебната база за обучение по практика на професията – характерис­
тики, обзавеждане, оборудване, софтуер
Обучението по практика на професията се осъществява в лабораторни центрове, животно­
въдни обекти, ветеринарна клиника (болница), ветеринарна амбулатория (кабинет), ветеринарна 
лаборатория, университетска ветеринарна болница с клиники, обектите за добив, производство, 
преработка, съхранение, пакетиране и препакетиране на суровини и храни от животински про­
изход. Необходимо е обучителната институция да разполага с учебно стопанство или да има 
сключени договори за провеждане на учебната практика по професия „Ветеринарен техник“ с 
организации, които разполагат с:
–	
учебна лаборатория по анатомия и физиология, оборудвана с макети, модели, макро- и 
микропрепарати и др.; 
–	
учебна лаборатория по микробиология, оборудвана с лабораторна техника – микроско­
пи, термостат, ексикатори, везни; хранителни среди, оцветителни разтвори, макро-, микро- и 
трайни препарати, съоръжения за дезинфекция и др.;
–	
учебна лаборатория по патологична анатомия и физиология, оборудвана с маса, инстру­
ментариум за извършване на аутопсия, лични предпазни средства, хладилни камери, макро­
скопски препарати, уреди за стерилизация и др.;
–	
учебна лаборатория по фармакология, оборудвана с ветеринарни лекарствени продукти, 
табла, везни, каталог за ветеринарни лекарствени продукти и др.; 
–	
учебна лаборатория по акушерство и гинекология, оборудвана с маса, фантом, инстру­
ментариум за акушерска помощ, пособия за изкуствено осеменяване и др.; 
–	
учебна лаборатория по хирургия и ортопедия, оборудвана с операционна маса, хирур­
гични и ортопедични инструменти, превързочни материали, препарати за дезинфекция, мивки 
с топла вода и др.; 
–	
учебна лаборатория по ветеринарно-санитарна експертиза и технология на продукти 
от животински произход, оборудвана с маса, лабораторно оборудване (термостат, центрофуга, 
микроскоп, везни, трихинолоскоп и компресорно стъкло за трихинолоскопиране и др.). 
Учебните лаборатории трябва да разполагат с интерактивни дъски, видеостени, монитори 
и друга дигитална техника и апаратура в съответствие с иновациите във ветеринарната меди­
цина и др.
6.	
Изисквания към обучаващите
Право да преподават по теория и практика на професията имат лица с висше образование 
и образователно-квалификационна степен „магистър“ по специалност „Ветеринарна медици­
на“, професионално направление „Ветеринарна медицина“ от областта на висше образование 
„Аграрни науки и ветеринарна медицина“ от Класификатора на областите на висше образова­
ние и професионалните направления, приет с Постановление № 125 на Министерския съвет 
от 2002 г. (ДВ, бр. 64 от 2002 г.). А по учебните дисциплини „Животновъдство“ и „Хигиена и 
хранене“ право да преподават имат и лица с висше образование и образователно-квалифика­
ционна степен „бакалавър“ по специалност „Зооинженерство“ от професионално направление 
„Животновъдство“ от областта на висше образование „Аграрни науки и ветеринарна медици­
на“ от Класификатора на областите на висше образование и професионалните направления, 
съответстваща на професията.
Учителска длъжност по учебен предмет или модул от професионалната подготовка може да 
се заема и от лица със завършено висше образование по съответната специалност и без про­
фесионална квалификация „учител“.
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професио­
налните направления, могат да преподават лица без висше образование и без придобита профе­
сионална квалификация „учител“, ако са придобили съответната професионална квалификация 
при условията и по реда на Закона за професионалното образование и обучение.
Препоръчително е на всеки три години обучаващите лица да преминават курс за актуали­
зиране на професионалните си знания, умения и компетентности. 
6604